Source: https://www.riigiteataja.ee/kohtulahendite_liigitus.html?jaotus=juur.206106664.206108431.206108516.206108518&kokkuvotted=false&jaotusedVaikimisiAvatud=
Timestamp: 2020-01-27 20:12:40+00:00

Document:
3-2-1-94-06 Riigikohus 07.11.2006
TsMS § 422 ei sätesta mõjuvate põhjuste ammendavat loetelu ning kohtul on konkreetseid asjaolusid arvestades õigus hinnata, kas menetlusosalisel oli kohtusse ilmumata jätmiseks mõjuv põhjus.
Lepingulise esindaja kohtuistungilt puudumine ei ole poole enda kohtuistungile ilmumata jätmise mõjuvaks põhjuseks TsMS § 422 lg 1 tähenduses. Samuti sätestab TsMS § 345 kohtuistungile kutsutud menetlusosalisele, kes ei saa kohtusse ilmuda, nõude, et ta peab sellest kohtule õigel ajal teatama ja kohtusse ilmumise takistust põhistama.
TsMS§ 410 ei kohusta kohut menetlusosalise kohtusse ilmumata jätmise korral tegema tagaseljaotsust, vaid üksnes annab selleks võimaluse.
3-2-1-30-02 Riigikohus 27.02.2002
Apellandi avaldus menetluse uuendamiseks tuleb TsMS § 323 lg 1 kohaselt rahuldada. Apellandi esitatud töövõimetuslehe kohaselt oli ta istungilt puudumise ajal töölt haiguse tõttu vabastatud, seetõttu saab tema haigust TsMS § 206 kohaselt lugeda seaduslikuks takistuseks.

References: Riigikohus 
 § 422
 § 422
 § 345
 Riigikohus 
 § 323
 § 206